kardosdrur/scandi-wiki huggingface dataset:
Nedersaksiske Rigskreds

Den Nedersaksiske Kreds (tysk: Niedersächsischer Reichskreis) var en rigskreds i det Tysk-Romerske Rige. Kredsen blev oprettet omkring år 1500 som en af 6 kredse (i 1512 udvidet med 4) og bestod til 1806. Området omfattede blandt andet Hertugdømmet Holsten, Mecklenburg og Hertugdømmet Sachsen.

Et usædvanligt træk ved kredsen var, at på forskellige tider var kongerne af Danmark (i Holsten), Storbritannien (i Hannover) og Sverige (i Bremen) alle som fyrster i en kejserlig stat deltagere.

Oprindelse 
Kong Albrecht 2. lagde grunden til en nedersaksisk rigskreds i 1438. En saksisk rigskreds blev formelt oprettet i 1500, men i 1512 blev den opdelt i en højsaksisk og en nedersaksisk kreds. Opdelingen blev lovfæstet i 1522, men det tog et godt stykke tid, før den nye inddeling blev implementeret i Rigskammerretten. Benævnelserne nedersaksisk, højsaksisk og Nederlandene kom først i brug langt senere. Navnet Nedersachsen blev først brugt i 1548.

Kredsen omfattede efter 1521 følgende lande:
 ærkebispedømmerne Magdeburg og Bremen,
 stifterne Halberstadt, Hildesheim, Lübeck, Ratzeburg, Schwerin,
 hertugdømmerne Braunschweig, Sachsen-Lauenburg, Mecklenburg, Holstein med Pinneberg og Altona samt
 byerne Lübeck, Goslar, Mühlhausen, Nordhausen, Hamburg og Bremen.
 
På kredsdagene førte afvekslende Magdeburg og Bremen direktoriet.

Trediveårskrigen 
Christian 4. kunne som hertug af Holsten lade sig vælge til kredsoberst og som sådan deltage i Trediveårskrigen uden samtykke fra det danske rigsråd. Hans deltagelse blev kun kort, idet han i slaget ved Lutter am Barenberg led et nederlag, hvilket ved den efterfølgende fred i Lübeck 1629 medførte, at han måtte love aldrig mere at blande sig i tyske anliggender.

Sammensætning 

Den nedersaksiske kreds bestod af:

Eksterne henvisninger 
 Imperial Circles in the 16th Century  Historiske kort over Tyskland (engelsk)

Rigskredse i det tysk-romerske rige
Karl af Vendôme

Karl IV af Bourbon hertug af Vendôme, (født 2. juni 1489, død 25. marts 1537) var en fransk adelsmand ved Frans 1. af Frankrig hof. 
  
Han fødtes på Château de Vendôme som søn af François, greve af Vendôme og Marie af Luxemburg. I  1514 udnævntes han til pair af Frankrig, og han blev ophøjet fra greve af Vendôme til hertug af Vendôme. Han var tro mod kong Frans 1. og deltog i slaget ved Marignan 1515. Efter 1525, da kongen blev holdt fanget, blev han medlem af regentskabsrådet. 

Den 18. maj 1513 giftede han sig med Françoise d'Alençon, enke efter François d'Orléans, greve af Dunois. De fik 13 børn. 
Et af dem var Anton af Bourbon (1518 – 1562), der blev konge af Navarra og blev far til kong Henrik 4. af Frankrig og Navarra. 

Huset Bourbon
Hertuger fra Frankrig
Franskmænd i 1500-tallet
Al-Ahly SC

Al-Ahly Sports Club er en egyptisk fodboldklub fra landets hovedstad Kairo. Klubben spiller i landets bedste række, Egyptian Premier League.

Klubben blev etableret i 1907 og er en af Afrikas mest vindende.

Eksterne henvisninger 

 Al-Ahly S.C.s officielle hjemmeside

Fodboldklubber i Egypten
Etableret i 1907
Kairo
Natura 2000-område nr. 17 Lille Vildmose, Tofte Skov og Høstemark Skov

Natura 2000-område nr. 17 Lille Vildmose, Tofte Skov og Høstemark Skov er en naturplan under det fælleseuropæiske Natura 2000-projekt. Planområdet Lille Vildmose og Tofte Skov og Høstemark Skov har et areal på 7.824 hektar og er udpeget som EU-habitatområde, og det meste er også fuglebeskyttelsesområde (F7). Naturplanområdet er fredet: et område på 220 ha ved herregården Kongstedlund blev fredet i 1961 og i 2007 blev Danmarks største naturfredning en realitet, da et areal på 7.700 ha blev fredet; Størstedelen ejes af Aage V. Jensens Fonde. Området ligger i Aalborg Kommune Mariagerfjord Kommune og en lille del i Rebild Kommune. Det ligger mod øst ud til Kattegat, hvor det grænser til Natura 2000-område nr. 14 Ålborg Bugt, Randers Fjord og Mariager Fjord.

I området, der er Nordvesteuropas største højmose, findes der sjældne plantearter som Langbladet soldug og multebær, og der er store naturskove med hjorte og vildsvin. Mod vest afgrænses det vidststrakte, flade landskab ved Kongerslev af store artsrige kalkoverdrev med bl.a. Opret Kobjælde. Tre søer, der blev afvandet i 1760'erne, er genskabt, først Lillesø og Tofte Sø, og til sidst Birkesø, hvilket blev realiseret i slutningen af 2017.

De to græsnings- og naturskove, Høstemark Skov mod nordøst og Tofte Skov mod syd, har i omkring 100 år været indhegnede reservater. Tofte Skov og Mose, blev i 1907 omkranset af cirka 27 kilometer vildthegn, og der lever nu en bestand af vildsvin; Høstemark Skov blev i 1933 indhegnet med 13 kilometer vildthegn. I skovene findes gamle strandvoldssystemer med rimmer og dobber.

Udpegningsgrundlag for Fuglebeskyttelsesområde nr. F7 
For fuglene er Vildmosen en betydningsfuld lokalitet, og det var i 1999 det første sted i Danmark, hvor Kongeørnen ynglede i nyere tid, men den er der fortsat; Desuden yngler her trane og rødrygget tornskade og måske stadig tinksmed.
(T) markerer trækfugle, (Y) ynglefugle
 Skarv (Y/T)
 Rørdrum (Y)
 Sort stork (Y)
 Sangsvane (T)
 Sædgås (T)
 Hvepsevåge (Y)
 Blå kærhøg (Y)
 Havørn (TY)
 Kongeørn (Y)
 Trane (Y)
 Tinksmed (Y)
 Stor hornugle (Y)
 Mosehornugle (Y)
 Natravn (Y)
 Sortspætte (Y)
 Hedelærke (Y)
 Rødrygget Tornskade (Y)

Natura 2000-planen er vedtaget i 2011, hvorefter kommunalbestyrelserne
og Naturstyrelsen skal udarbejde bindende handleplaner, som skal sikre
gennemførelsen af planen. Planen videreføres og videreudvikles i anden planperiode 2016-21.
Natura 2000-planen er koordineret med vandplanerne 1.1 Nordlige Kattegat, Skagerrak og 1.2 Limfjorden.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger 

 Kort over området
 Naturplan
 Naturplanen 2016-2021
 Basisanalyse 2016-2021

Natura 2000-planer
Lokaliteter i Aalborg Kommune
Lokaliteter i Rebild Kommune
Lokaliteter i Mariagerfjord Kommune
Fuglebeskyttelsesområder i Danmark
EU-habitatområder i Danmark
Lille Vildmose
Al-Masry

Al-Masry Sports Club er en egyptisk fodboldklub fra byen Port Said. Klubben spiller i landets bedste række, Egyptian Premier League.

Klubben blev etableret i 1920 og spiller sine hjemmekampe på Port Said Stadium med plads til 18.000 tilskuere.

Blandt spillere i klubben har været Razak Pimpong og Mohamed Zidan.

Eksterne henvisninger 

 Al-Masry Clubs officielle hjemmeside 

Fodboldklubber i Egypten
Etableret i 1920
Port Said
Port Said Stadium

Port Said Stadium (), også benævnt Stad Būr Sa'īd, er et multi- og fodboldstadion i Port Said, Egypten.

Det benyttes af fodboldklubben Al-Masry. Stadionet blev indviet i 1955 og har blandt andet været vært for kampe ved Africa Cup of Nations 2006.

Optøjerne 

1. februar 2012 udbrød der optøjer på stadion efter en kamp mellem Al-Masry og Al-Ahly S.C.. Optøjerne endte med 79 dræbte og flere tusinde sårede.

Eksterne henvisninger 
 www.worldstadiums.com 

Fodboldstadioner i Egypten
Etableret i 1955
Stadium
Kronborgtapeterne

Kronborgtapeterne eller Kongetapeterne var 43 gobeliner, bestilt af Frederik 2. og vævet 1581-86 til Dansesalen på Kronborg. Gobelinerne er tegnet af den nederlandske maler Hans Knieper og viser hele den danske kongerække frem til Frederik 2. 

Kun 15 af disse gobeliner er bevaret; de syv hænger på Kronborg og otte på Nationalmuseet i København.. Til gobelinserien hører en bordhimmel, der nu ejes af Nationalmuseum i Stockholm. Pga. ombygning af Nationalmuseum i Stockholm blev bordhimlen i 2012 udlånt til Kronborg, som har den til låns indtil foråret 2016. Det er første gang siden 1658, at bordhimlen kan ses på Kronborg.

Galleri

Se også
 Dronning Margrethes Gobeliner
 Rosenborgtapeterne

Litteratur 
 Reindel, Ulrik (2008): Kronborgtapeternes kongevåbener og striden om de tre kroner. København: Heraldisk Selskab.

Noter

Eksterne links 
 Styrelsen for Slotte & Kulturejendomme

Kunstværker
Danmark i 1500-tallet
Gobeliner
Cimarron (film)

Cimarron er en amerikansk westernfilm fra 1931 instrueret af Wesley Ruggles og baseret på Edna Ferbers roman af samme navn. Filmen var den første western, der vandt en Oscar for bedste film og den første, der vandt mere end 2 oscarstatuetter.

Den store land rush-scene blev optaget ved Jasmin Quinn Ranch nær Bakersfield, Californien. 5.000 statister, 47 kameraer og et kamerahold på i alt 62 mennesker deltog i optagelsen af scenen, et af de største crew, der nogensinde er samlet for at optage en enkelt scene.

Handling 

Redaktør og sagfører Yancey Cravat er blandt de første nybyggere i byen Osage i Oklahoma. Han er en nobelt tænkende eventyrer, som grundlægger byens første avis og lægger det første grundlag for lov og ret i byen. Men han kan ikke leve mere end 5 år på et sted og da nye territorier åbnes rejser han, mens hans hustru Sabra bliver tilbage med avisen som hun fortsætter. Han er væk i 5 år og kommer så tilbage, men forsvinder igen. I tiden efter bliver Sabra valgt til medlem af kongressen og på en inspektion af Oklahomas oliekilder sker en ulykke. En gammel mand forhindrer ved sit heltemod, at ulykken får større omfang, men såres selv dødeligt. Det viser sig at være Yancey Cravat. Han dør til sidst i sin hustrus arme.

Priser og nomineringer 
Oscar:
 Bedste film (1931, vinder)
 Bedste scenografi (Max Rée, vinder)
 Bedste filmatisering (Howard Estabrook, vinder)
 Bedste mandlige hovedrolle (Richard Dix, nomineret)
 Bedste kvindelige hovedrolle (Irene Dunne, nomineret)
 Bedste fotografering (Edward Cronjager, nomineret)
 Bedste instruktør (Wesley Ruggles, nomineret)

Photoplay Awards:
 Medal of honour (1931, vinder)

Referencer

Eksterne henvisninger 
 

Westernfilm fra USA
Oscar for bedste film
Amerikanske film fra 1931
Mandøhuset

Mandøhuset er et egnsmuseum på øen Mandø i vadehavet. Huset, der fremstår næsten som da det blev bygget i 1831, var et skipperhjem som så mange andre hjem på øen. Dyr og marker blev varetaget af hustru og børnene, mens manden sejlede langfart. Meget af indretningen stammer fra den slægt, der boede i huset indtil det blev købt til museumsbrug i 1962. En del af bygningen er indrettet til mindre, separate udstillinger, bl.a. om redningsvæsenets historie, strandinger på Mandø, skibsmodeller, Mandødragter og historier fra 2. verdenskrig.

Museets åbningstider er sammenfaldende med bussernes ankomst- og afgangstider til øen.

Museer i Region Syddanmark
Huset
Museer etableret i 1962
Fredede bygninger, konstruktioner og anlæg i Esbjerg Kommune
Karl af Angoulême

Karl af Orléans, greve af Angoulême (fransk: Charles d'Orléans, Comte d'Angoulême), (født 1459, død 1. januar 1496) var et medlem af den franske kongefamilie.

Medlem af kongefamilien 
Karl af Angoulême var oldesøn af kong Karl den vise af Frankrig, og han var søn af Johan af Orléans, greve af Valois-Angoulême. 
  
Karl af Angoulême blev forfader til samtlige franske konger efter 1515. Frans 1. af Frankrig var hans søn. Henrik 2. af Frankrig var hans sønnesøn.
 
Desuden blev Karl oldefar til brødrene Frans 2. af Frankrig, Karl 9. af Frankrig og Henrik 3. af Frankrig samt til deres halvfætter Henrik 4. af Frankrig.

Ægteskaber 
Karl af Angoulême var gift tre gange. Hans tredje ægteskab var med Louise af Savoyen. Hun var arving til hertugdømmet Bourbon. Som enke blev hun regent af Frankrig. 

Karl og Louise fik børnene:
 Margrete d'Angoulême (1492 – 1549), der blev dronning af Navarra og mormor til kong Henrik 4. af Frankrig.
 François d'Angoulême (1494 – 1547), der blev kong Frans 1. af Frankrig.

Kilder 
Artiklen bygger helt eller delvist på Svensk Wikipedia.

Eksterne henvisninger 

Huset Capet
Kongelige fra Frankrig
Grever fra Frankrig
Kári P. Højgaard

Kári Páll Højgaard (født 21. juli 1951 i Strendur, Færøerne) er en færøsk politiker, der siden november 2011 har været landets indenrigsminister. Han er desuden formand for det færøske selvstyreparti Sjálvstýrisflokkurin og for Vestnordisk Råd. 

Højgaard, der i sit civile liv har arbejdet som postbud, begyndte sin politiske karriere i byrådet i Runavíkar kommuna, hvor han sad fra 1988 til 2008. 27. februar 2001 blev han medlem af Færøernes Lagting og blev parlamentarisk leder året efter. Han blev minister i november 2011. Han blev partiformand for første gang i 2002 og fortsatte til oktober 2010, da 2011 Kári á Rógvi blev ny formand. Godt et år senere, efter lagtingsvalget den 28. oktober 2011, som resulterede i, at Kári P. Højgaard  var det eneste mandat fra Sjálvstýrisflokkurin, som blev valgt, blev han igen valgt til partiformand.

Indenrigsminister fra 14. november 2011 til 5. september 2013  
I Kaj Leo Holm Johannesen's anden regering blev Højgaard udnævnt til indenrigsminister. Der blev megen diskussion om sagen om en planlagt Østerøtunnel, som Kári P. Højgaard havde planer om at lade den danske virksomhed CIP bygge finansieret med penge fra PensionDanmark. CIP (Copenhagen Infrastructure Partners) krævede monopol på at opkræve betaling for at køre igennem tunnelen i mindst 30 år og op til 50 år. Østerøtunnelen (også kaldet Skålefjordtunnelen/Skálafjarðartunnilin) er en delvis undersøisk tunnel som skulle gå fra Runavík og under fjorden Skálafjørður med en afkørsel til bygden Strendur på den anden side af fjorden og derefter under fjeldet på vest for Strendur, under sundet, Tangafjørður, som er mellem Østerø og Strømø og så komme op et sted nord for Thorshavn. CIP forlangte at alle detaljer i sagen skulle hemmeligholdes. Aftalen var klar at underskrive den 27. juni 2013, men pga. den store medieomtale, forskellige oplysninger som sivede ud til medierne, og modstand fra opposititionen og nogle af politikerne i regeringen, valgte lagmanden at aftalen ikke skulle underskrives den 27. juni, men at lagtinget skulle have lov til at lovgive omkring Østerøtunnelen. Flere politikere mente dog, at det var et problem, at de ikke fik lov til at læse aftalen, uden først at underskrive en fortrolighedsklausul, hvor de lovede at de ikke ville fortælle nogen om noget som helst som stod i aftalen, heller ikke diskutere detaljer fra aftalen i Lagtinget. Aftalen skulle efter planen underskrives den 31. august 2013, hvis dette ikke blev tilfældet, så havde CIP forlangt en million kroner. Aftalen blev ikke underskrevet den 31. august 2013, da der ikke var flertal for lovforslaget om Østerøtunnelen. Den 5. september 2013 valgte Kaj Leo Holm Johannessen at opsige indenrigsminister Kári P. Højgaard, som derefter blev lagtingsmedlem igen.

Referencer

Eksterne henvisninger 

Politikere fra Sjálvstýrisflokkurin
Lagtingsmedlemmer fra Færøerne
Indenrigsministre fra Færøerne
Personer fra Østerø
Oscaruddelingen 1932

{{Infoboks Oscaruddelinger
| billede =
| billedetekst =
| dato = 18. november 1932
| sted = The Ambassador Hotel
| vært = Conrad Nagel
| producer =
| instruktør =
| bedste film = Grand Hotel
| oscars = Et Barn Ventes og Champ, Mesterbokseren (2)
| nomineringer = Martin Arrowsmith og Champ, Mesterbokseren' (4)
| foregående  = Oscaruddelingen 1931
| efterfølgende  = Oscaruddelingen 1934
}}
Oscaruddelingen 1932 var den femte oscaruddeling, hvor de bedste film fra 1931 og 1932 blev æret med en oscarstatuette af Academy of Motion Picture Arts and Sciences
Uddelingen fandt sted 19. november 1932, på The Ambassador Hotel i Los Angeles, USA. Film udgivet i Los Angeles mellem 1. august 1931 og 31. juli 1932 kunne modtage priser.

Der blev uddelt priser i tre nye kattegorier; bedste kortfilm (komedie og nyhed) og bedste animerede kortfilm.Grand Hotel var den første film der modtog en pris for Bedste film og intet andet. Det var også den sidste film der vandt bedste film uden at vinde bedste instruktør indtil 1989

Walt Disney lavede en særlig animeret film til middagen, Parade of the Award Nominees.''

Nominerede og vindere

Eksterne Hemvisninger 
Oscars legacy hjemmeside

1932
Kultur i 1932
Isidore Mankofsky

Isidore Mankofsky (født 22. september 1931, New York City, død 11. marts 2021) var en amerikansk filmfotograf.

Filmografi i udvalg 
 1970: A.k.a. Cassius Clay
 1971: Werewolves on Wheels
 1973: Scream Blacula Scream
 1974: The Ultimate Thrill
 1977: Lanigan's Rabbi
 1979: The Muppet Movie
 1980: Somewhere in Time
 1980: The Jazz Singer
 1983: Baby Sister
 1983: Quarterback Princess
 1984: Silence of the Heart
 1985: Better of Dead
 1985: Ewoks: The Battle for Endor
 1986: One Crazy Summer
 1988: A Very Brady Christmas
 1988: Clinton and Nadine
 1989: Polly
 1989: Skin Deep
 1991: Love, Lies and Murder
 1992: Afterburn
 1992: Bed of Lies
 1994: The Gift of Love
 1995: Out-of-Sync
 1996: She Cried No

Litteratur 
 Zone, Ray: Isidore Mankofsky in 3-D filmmakers: Conversations with creators of stereoscopic motion pictures, 2005, p. 61-70.
 Alexander, Geoff & Prelinger, Rick: Isidore Mankofsky in Academic Films for the Classroom: A History, Mcfarland & Co Inc., 2010, p. 172-173.
 Fauer, John: Cinematographer Style – The Complete Interviews, Vol. II, American Cinematographer, 2009

Eksterne henvisninger 
 

Filmfotografer fra USA
Personer fra New York City
Peter og Ping

Peter og Ping er en dansk tegneserie, der var tegnet og skrevet af Storm P. Det var den første danske tegneserie, der opnåede anselig succes uden for Danmark.

Serien blev første gang trykt i dagbladet B.T. den 8. august 1922 under navnet Peter Vimmelskafts Oplevelser. Den 7. november samme år blev seriens persongalleri udvidet med pingvinen Ping, og serien skiftede navn til Peter og Ping. Serien blev udgivet i 27 år i B.T.

Det Berlingske Hus oprettede i 1927 Ping Klubben for børn. Foreningen opnåede på et tidspunkt 80.000 medlemmer.

Referencer

Eksterne henvisninger 
 Om Peter og Ping  på Storm P.-Museets hjemmeside

Tegneserier fra Danmark
Storm P
Joséphine-Charlotte af Luxembourg

Storhertuginde Joséphine-Charlotte af Luxembourg (11. oktober 1927 – 10. januar 2005) var storhertuginde af Luxembourg fra 1964 til 2000. Hun er født som prinsesse af Belgien og  var den eneste datter af Leopold 3. af Belgien og dennes første hustru Astrid af Sverige.

Biografi 

Joséphine-Charlotte  blev født den 11. oktober 1927 på Kongeslottet i Bruxelles i Belgien som ældste barn af Leopold 3. af Belgien og dennes første hustru Astrid af Sverige.

Under 2. Verdenskrig kom hun og hendes familie i tysk fangenskab og var derefter i eksil i Schweiz.

Hun blev gift den 9. april 1953 i Luxembourg med arvestorhertug Jean af Luxembourg. Parret fik fem børn.

Ved ægteskabet blev hun Arvestorhertuginde af Luxembourg, og da hendes mands mor, Charlotte af Luxembourg, abdicerede til fordel for sin søn den 12. november 1964, blev hun Storhertuginde af Luxembourg. 

Joséphine-Charlottes mand abdicerede selv den 7. oktober 2000, hvorefter deres ældste søn, Henri af Luxembourg, overtog tronen. Hun beholdt sin titel. 

Joséphine-Charlotte var længe plaget af lungekræft. Hun døde på Schloss Fischbach i Fischbach i Luxembourg den 10. januar 2005.

Børn

Anetavle

Litteratur

Eksterne henvisninger 

Storhertuginder af Luxembourg
Huset Sachsen-Coburg-Gotha
Personer fra Bruxelles
Prinsesser af Belgien
Preben Kristensen (flertydig)

Preben Kristensen kan henvise til flere personer:

 Preben Kristensen – en dansk skuespiller
 Preben Kristensen (atlet) – en dansk atlet
 Preben Kristensen (politiker) – en dansk politiker for Folkebevægelsen mod EU
 Preben Kristensen (skøjteløber) – en norsk skøjteløber
Carl Leopold von Blücher

Carl Leopold von Blücher (3. maj 1742 på Gutow i Mecklenburg-Schwerin – 12. september 1804 i Rendsborg) var en dansk officer.

Biografi 
Carl Leopold von Blücher var en søn af meklenborgsk oberstløjtnant Ulrich Hans von Blücher (1691 – 19. april 1758) til Rosenow og dennes anden hustru Maria Dorothea født Müller (1706 – 19. marts 1786). Blücher fik sin første uddannelse i pagekorpset i Schwerin, men kom efter opfordring fra sin halvbroder af samme navn (Carl Leopold von Blücher, 1719-1775), der var dansk rytterofficer, til Danmark 1758 og blev ansat som fændrik i Livgarden til Fods. Her var han 1768 avanceret til kaptajn, men udtrådte året efter for at gå i russisk tjeneste. Under den kendte feltmarskal Pjotr Rumjantsev deltog han derpå med udmærkelse i Tyrkekrigen 1770-74, udnævntes til russisk oberstløjtnant og dekoreredes af Katarina den Store med Sankt Georgsordenen, hvormed fulgte en årlig indtægt af 100 Rubler. 1774 vendte han på den danske regerings befaling tilbage forsynet med et særdeles anbefalende brev fra Rumjantsev og blev ansat som oberstløjtnant i regimentet Delmenhorst. 1780 blev han oberst, 1786 chef for viborgske regiment og 1789 generalmajor og chef for det oldenborgske infanteriregiment. Under den store troppesamling ved Rendsborg 1803 havde han kommandoen over en brigade.

Blücher ægtede 6. marts 1778 Albertine Elisabeth Caroline von Oertzen (1752 – 31. marts 1833), en datter af major Victor Sigismund von Oertzen og Eva Sophie Eleonora født von Krakewitz. 1784 kom han ved overenskomst med sine søskende i besiddelse af familiesædet Rosenow. Han døde i Rendsborg 12. september 1804.

Kilder 
 S.A. Sørensen, "Carl Leopold von Blücher", i: C.F. Bricka (red.), Dansk Biografisk Lexikon, København: Gyldendal 1887-1905.
 Wigger, Gesch. der Fam. von Blücher II, I 236 ff.

Carl Leopold
Personer i Dansk Biografisk Leksikon
Godsejere fra Tyskland
Generalmajorer fra Danmark
Danskere i 1700-tallet
Danskere i 1800-tallet
Maria Teresa af Luxembourg

Storhertuginde Maria Teresa af Luxembourg (født Maria Teresa Mestre y Batista-Falla, 22. marts 1956 i Havana, Cuba) er Luxembourgs nuværende storhertuginde gennem sit ægteskab med storhertug Henri af Luxembourg.

Ægteskab og børn 
Maria Teresa blev gift 14. februar 1981 med Arvestorhertug Henri af Luxembourg. Parret har fem børn:
 Guillaume af Luxembourg (11. november 1981) – Arvestorhertug
 Félix af Luxembourg (3. juni 1984)
 Louis af Luxembourg (3. august 1986) – gift 2006 med Tessy Antony og har 2 børn.
 Alexandra af Luxembourg (16. februar 1991)
 Sébastien af Luxembourg (16. april 1992)

Dekorationer 
 : Ridder af Elefantordenen (R.E.)  (2003)
 : Kommandør af Storkorset af Trestjerneordenen (Le.S.1.)  (4. december 2006).
 : Storkors af Sankt Olavs Orden (No.St.O.1.)  (1996)

Referencer

Eksterne henvisninger 

Personer fra Havana
Storhertuginder af Luxembourg
Storkors med kæde af Sankt Olavs Orden
Kommandører af Storkorset af Trestjerneordenen
Karl 1., hertug af Orléans

Karl 1., hertug af Orléans (1394 – 1465) var et medlem af den franske kongefamilie.
 
Han var søn af hertug Ludvig 1. af Orléans og sønnesøn af kong Karl 5. af Frankrig. Han blev far til kong Ludvig 12. af Frankrig.

Familie 
Karl blev gift tre gange. Hans første hustru var Isabella af Valois, der var datter af Karl 6. af Frankrig, og som havde været gift med Richard 2. af England. Hans anden hustru var Bonne af Armagnac. Hans tredje hustru var Marie af Kleve. 
  
Karl og Marie fik tre børn. Deriblandt den senere kong Ludvig 12. af Frankrig.

Kilder 
Artiklen bygger helt eller delvist på Svensk Wikipedia.

Huset Capet
Kongelige fra Frankrig
Hertuger af Orléans
Hans Christian Jensen (atlet)

Hans Christian Jensen (født 1957) er en tidligere dansk atlet medlem af Skovbakken og fra 1983 AK73.

Hans Christian Jensen var dansk mester tre gange på 800 meter; 1981, 1983 og 1984.

Danske mesterskaber 
  1984 800 meter 1.48,85
  1984 4 x 1500 meter
  1983 800 meter 1.51,0
  1982 800 meter 1:51,29
  1981 800 meter 1:51,7

Personlig rekord 
 400 meter: 50,0h 1983
 800 meter: 1.48,88 1984
 1000 meter 2.21.0h
 1500 meter: 3.52,0h 1984

Litteratur 
 "En blomst sprang ud" 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  Gratis som pdf fil

Eksterne henvisninger 
 DAF i tal – Hans Christian Jensen

Mellemdistanceløbere fra Danmark
Atleter fra AK73
Atleter fra Skovbakken